[bookmark: _GoBack]KONKURS
ZA UČEŠĆE NA IX MEĐUNARODNOJ IZLOŽBI
 „REFLEKSIJA“
Otvoren do 16. novembra 2025. godine

Autorski koncept Ane Marinović
Mesto održavanja: Kuća kralja Petra I, Vase Pelagića 40, Beograd
Istoimena izložba, planirana za 1. decembar 2025. godine, biće održana po deveti put. Izložba je žirirana i prodajnog karaktera.
Konkurs je otvoren za umetnike čiji su radovi iz oblasti likovnih i primenjenih umetnosti, nastali u tehnikama: crtež, slika, akvarel, grafika, fotografija, kolaž, digitalni radovi, mozaik, modni, industrijski i grafički dizajn, skulptura i slične.
Zainteresovani kandidati mogu svoje prijave poslati najkasnije do 16. novembra 2025. (ponoć) na e-mail: fabrikakreativna@gmail.com, prema uputstvima u nastavku. Rezultati konkursa biće objavljeni do 18. novembra 2025. godine, a izložba će biti otvorena 1. decembra 2025. i trajati do 11. decembra 2025. kada će biti preuzimanje radova.
UMETNIČKI SAVET
· Saša Janjić, dipl. istoričar umetnosti
· Uglješa Colić, doktor likovnih umetnosti
· Milena Mitrović, MA primenjenih umetnosti i vizualnog dizajna
· Igor Markišić, MA primenjenih umetnosti
· Ana Marinović, MA primenjenih umetnosti
KOTIZACIJA za izložbu, koja uključuje troškove pripreme i štampe kataloga, iznosi:
2500 RSD za umetnike iz Srbije koji donose rad lično.
3500 RSD / 35 EUR za umetnike iz Srbije kojima organizator štampa i oprema radove, odnosno za učesnike iz inostranstva.
Projekat se realizuje u okviru udruženja Kreativna fabrika, uz podršku DKC Majdan i Asocijacije autora.
Rok za prijave: 16. novembar 2025.
Mesto održavanja izložbe: Kuća kralja Petra Prvog, Vase Pelagića 40, Beograd.
Datum otvaranja: 1. decembar 2025.
Email za prijavu: fabrikakreativna@gmail.com
O TEMI
Refleksija može biti fizički odbljesak svetlosti, talasa ili zvuka, ali i način razmišljanja i posmatranja sveta oko sebe. To je trenutak kada umetnik obraća pažnju na odnos između sebe i posmatranog, prenoseći osećanja i zapažanja kroz rad. Tema omogućava istraživanje unutrašnjeg stanja, ponašanja ljudi i svega što inspiriše umetnika, stvarajući dijalog između posmatrača i dela.

USLOVI UČEŠĆA
· Svaki učesnik može konkurisati sa najviše dva rada.
· Dvodimenzionalni radovi: maksimalna duža strana 100 cm (sa ramom/opremom). Preporuka je da pošaljete jedan veći i jedan rad manjeg formata.
· Trodimenzionalni radovi: obavezno navesti sve dimenzije: visina, širina i dubina kao i dali skulptura stoji samostalno u prostoru ili na postamentu, kao i da li umetnik ima svoj postament i koje je visne i sirine. 
· Dozvoljene su sve tehnike iz oblasti likovnih i primenjenih umetnosti: crtež, slika, akvarel, grafika, fotografija, kolaž, digitalni radovi, mozaik, modni, industrijski i grafički dizajn, skulptura.
· Fotografije radova za žiriranje potrebno je poslati u JPG formatu, 300 dpi, CMYK mod, duža strana 10 cm.
· Fotografije treba imenovati imenom i prezimenom autora i nazivom dela.
Podaci koji se šalju u prijavi (direktno u tekstu e-maila):
1. Autor: ime i prezime
2. E-mail, telefon, adresa
3. Nazivi dela, godina nastanka, tehnika, medij, dimenzije, NETO cena
4. Kratka biografija (do 10 rečenica)
KOTIZACIJA
Opcija 1 – umetnik donosi rad lično: 2500 RSD (Srbija)
Opcija 2 – organizator štampa i oprema radove: 3500 RSD (Srbija) / 35 EUR (inostranstvo)
· Katalog se šalje elektronski ako odaberete ovu opciju
Prilikom prijave obavezno označiti opciju 1 ili 2
OPREMANJE RADOVA
· Radovi koji prođu žiriranje moraju biti uramljeni ili adekvatno opremljeni, sa jednom zakačkom na sredini ili žicom za kačenje.
· Organizator ne snosi odgovornost za oštećenje radova koji nisu kvalitetno opremljeni.
· Izložba je prodajnog tipa, NETO cena radova obavezna.

KLAUZULA O ODRICANJU ODGOVORNOSTI
Organizator ulaže maksimalan napor u organizaciju i realizaciju izložbe, ali se odriče odgovornosti u slučaju oštećenja ili krađe radova.
 Radovi neće biti osigurani.
 Organizator nije odgovoran za eventualno kršenje prava intelektualne svojine trećih lica.
 Prijavljivanjem na konkurs učesnici prihvataju sve uslove izložbe.

YOUTUBE KANAL KREATIVNA FABRIKA
Od januara 2024. godine otvoren je YouTube kanal Kreativna fabrika: YouTube Kreativna fabrika.
· Video-snimci sa otvaranja izložbi biće postavljeni na kanalu
· Planira se rubrika predstavljanja najboljih radova i umetnika




